**Opis predmetu zákazky**

Podklady a požiadavky na realizáciu služby:

**Prieskum dopravy cez hranice Banskobystrického kraja.**

Identifikácia verejného obstarávateľa:

**Verejný obstarávateľ:**

**Názov:** Banskobystrický samosprávny kraj

**IČO:** 37 828 100

**Sídlo:** Námestie SNP 23, 974 01 Banská Bystrica

**Zastúpený:** Ing. Ján Lunter, predseda

**Typ verejného obstarávateľa:** verejný obstarávateľ podľa § 7 ods.1 písm. c) ZVO

**Kontaktná osoba vo veciach technických:** Ing. Ladislav Valach, odborný referent oddelenia regionálneho rozvoja**,** t. č. +421(48)4325 147, e-mail: ladislav.valach@bbsk.sk

**Kontaktná osoba vo veciach procesu verejného obstarávania:** Ivana Mesiariková – odborná referentka pre verejné obstarávanie, t. č. +421(48)4325 646; e-mail: ivana.mesiarikova@bbsk.sk,

Komunikačné rozhranie: https://josephine.proebiz.com/

**Opis predmetu zákazky:**

Prieskum je zameraný na sčítanie intenzity dopravy a doplňujúce výberové anketové dopytovanie cestujúcich cez hranice Banskobystrického kraja pre všetky relevantné druhy hromadnej dopravy (cestná, autobusová, železničná) zo všetkých významných smerov dochádzky.

1.2. Lokality a spôsob vykonania prieskumu

1.2.1. Prieskum dopravy cez hranice Banskobystrického kraja sa uskutoční počas bežných pracovných dní (utorok - štvrtok za predpokladu, že nimi nekončí pracovný týždeň) celodenne, v čase 5 – 21 hod. V čase ranných a popoludňajších špičkových období musí byť počet sčítačov a anketárov prispôsobený variácii dopytu (2 - 3-krát viac ako v mimo špičkovom období dňa).

 Pre rôzne druhy dopravy sa prieskum môže uskutočniť v rôznych bežných pracovných dňoch. Odporúča sa tiež v každej lokalite rozdeliť prieskum na dva dni (v jeden deň dopoludnia, v druhý popoludní).

1.2.2. Pre automobilovú dopravu sa uskutoční na **21 miestach**,

 - na hranici Nitrianskeho kraja (I/75 *(Čelovce)*, I/66 *(Dudince)*, I/51 *(Ladzany)*, I/76, I/66 + R1 *(Hronský Beňadik)*, II/527 *(Ipeľ. Predmostie)*, II/524 *(Dekýš)*, II/512 *(Veľké Pole)*), na hranici Trenčianskeho kraja (I/9 *(Lovčica-Trubín)*),

 - na hranici Žilinského kraja (I/65 *(Kremn. Bane)*, I/14 *(Veľký Šturec)*, I/59 *(Donovaly)* a I/72 *(Čertovica)*),

 - na hranici Prešovského kraja (I/66 *(Telgárt)*),

 - na hranici Košického kraja (I/16 *(Tornaľa)*, II/526 (Jelšava)) a

 - na hranici Maďarska (I/67 *(Kráľ)*, I/71 *(Šiator. Bukovinka)*, II/594 *(Kalonda)* II/527 *(Slov. Ďarmoty)*).

 Sčítanie prebieha kontinuálne počas celého dňa v oboch smeroch. Opytovanie prebieha za asistencie polície, ktorú na konkrétne dni a lokality dohodne zhotoviteľ za podpory Banskobystrického kraja tak, aby nedošlo k ovplyvneniu výberu trasy dochádzajúcich (vykonanie prieskumu paralelne na relevantných alternatívnych trasách na zamedzenie obchádzania prieskumu).

1.2.3. Pre autobusovú dopravu sa prieskum vykonáva na najvýznamnejších autobusových zastávkach na území Banskobystrického kraja, prípadne tiež najväčších obciach (zdrojoch dochádzky) - celkovo ide o najmenej **46 lokalít** (Banská Bystrica AS, Banská Bystrica Magurská otoč., Banská Bystrica Rooseveltova nem., Banská Bystrica Vajanského nám., Banská Bystrica Štadlerovo nábr., Banská Bystrica Strieborné nám., Banská Štiavnica križ., Brezno žel. st., Brezno ČSA, Brusno, Čierny Balog obch. dom, Čebovce, Detva AS, Donovaly centrum, Dudince hotel Minerál, Fiľakovo AS, Hnúšťa AS, Hontianske Nemce kult. dom, Hriňová Mestský úrad, Jelšava nám., Jesenské, Kokava nad Rimavicou nám., Kremnica AS, Krupina AS, Lučenec AS, Muráň nám., Nová Baňa Banícke nám., Podbrezová AS, Poltár žel. st., Revúca AS, Rimavská Sobota AS, Senohrad, Sliač Jednota, Slovenská Ľupča rázc. k žel.st., Telgárt OcÚ, Tisovec nám., Tornaľa nám., Veľký Krtíš AS, Vinica, Vlkanová pri moste, Zvolen AS, Zvolen ul. Kozáčeka Centrum, Zvolen Západ Obchvat, Žarnovica motel Sitno, Žiar nad Hronom AS, Žiar nad Hronom, závod SNP).

1.2.4. Pre regionálnu železničnú dopravu sa vykoná po dohode spolupráce so ZSSK prieskum priamo vo vlakoch na traťových úsekoch:

Trať č. 150 Nové Zámky – Zvolen (úsek Psiare – Zvolen, os. st.)

Trať č. 153 Zvolen – Šahy - Čata (úsek Zvolen – Dudince)

Trať č. 154 Hronská Dúbrava – Banská Štiavnica

Trať č. 160 Zvolen – Košice (úsek Zvolen, os. st. – Gemer)

Trať č. 162 Lučenec - Utekáč

Trať č. 170 Vrútky – Zvolen (úsek Harmanecká jaskyňa – Zvolen, os. st.)

Trať č. 171 Zvolen – Diviaky (úsek Zvolen, os. st. – Kremnické Bane)

Trať č. 172 Banská Bystrica – Červená Skala

Trať č. 173 Červená Skala – Margecany (úsek Červená Skala – Telgárt, penzión)

Trať č. 174 Brezno – Jesenské.

1.3. Rozsah a obsah dotazníka pre prieskum dopravy cez hranice Banskobystrického kraja

1.3.1. Otázky v dotazníku sa odporúča koncipovať v zmysle dotazníku cezhraničnej dopravy projektu BRAWISIMO, pričom sa vždy okrem aktuálnej cesty dopytuje aj na komplementárnu cestu opačným smerom. Obsah dotazníku bude obsahovať tieto otázky:

1.3.1.1. frekvencia opakovania ciest (treba vyjadriť v počte dní za týždeň),

1.3.1.2. adresa - zdroj a cieľ cesty,

1.3.1.3. čas odjazdu a predpokladaného príjazdu,

1.3.1.4. účel cesty,

1.3.1.5. spôsob pohybu na/zo zastávky / stanice (vrátane pešieho),

1.3.1.6. počet spolucestujúcich a

1.3.1.7. stručná socio-ekonomická charakteristika respondenta (odhad).

1.4. Spracovanie a vyhodnotenie dát zo zisťovania

1.4.1. Vyhodnotenie dát sa požaduje v zmysle vyhodnotenia prieskumu cezhraničnej dopravy

projektu BRAWISIMO. Samostatne bude vyhodnotená prímestská a diaľková dochádzka. Údaje budú prepočítané a prevážené na celodenné intenzity na daných profiloch.